बच्चों को अच्छा इंसान भी बनाना हमारा काम : दीपक भाटिया
मानवस्वभाव उत्सव प्रिय होता है, बहुत कम लोग होते हैं जो अपना सुख, स्वार्थ त्याग कर समाज की भलाई के लिए आगे आते हैं। कैंब्रिज के बच्चे आगे आए, मानवता के लिए गुरु ‘श्री एम’ की कन्याकुमारी से कश्मीर तक की जा रही वॉक ऑफ के लिए। चेन्नई बाढ़ पीड़ितों के लिए।
गंगा को साफ करने के लिए। कैंब्रिज इंटरनेशनल स्कूल में एनुअल फेट के दौरान लर्निंग विंग्स के वाइस चेयरमैन दीपक भाटिया ने कहा कि कैंब्रिज समूह का मकसद ही बच्चों को मानवता का पाठ पढ़ाना है। वह अच्छे ऑफिसर, बिजनेसमैन, कलाकार तो बनेंगे ही लेकिन उन्हें अच्छा इंसान भी बनाना है।
ऐसा इंसान जो मानवता की भलाई के लिए काम करे। हमें गर्व है कि हमारे स्कूलों के बच्चों ने अपना सालना फेस्टिवल ही मानवता के नाम किया। मौका था कैंब्रिज इंटरनेशनल गर्ल्स स्कूल में सालना फेट का। फेट का आगाज लर्निंग विंग्स के चेयरमैन अजय भाटिया, वाइस चेयरमैन दीपक भाटिया, उनकी माता सरोज भाटिया, एक्जीक्यूटिव डायरेक्टर जेके कोहली, नितिन कोहली, एकेडेमिक डायरेक्टर दीपा डोगरा ने किया। साथ में वाइस प्रिंसिपल प्रीती शर्मा भी मौजूद रहीं। फेट में गेम्स बर्स्ट बलून, पॉट’लक, कैंडी लैंड, घोस्ट पैराडाइज, हिट’द जोकर, प्लेस मी राइट, लैडर, गेम, हूपलागेम, डार्टगेम जैसे खेलों के जरिए फंड इक्ट्ठा किया। बच्चों के साथ-साथ गेम्स में पेरेंट्स ने भी पार्टीसिपेट किया। चैरिटी के लिए बच्चों और पेरेंट्स एकसाथ खेले ताकि मानवता को मदद मिल सके। गेम्स के हर स्टॉल को बच्चों ने खुद तैयार किया था और खुद ही उन स्टॉल के होस्ट थे। तीनों स्कूलों कैंब्रिज कोएड, फाउंडेशन और गर्ल्स में फेट’में इक्ट्ठा फंड चेन्नई बाढ़ पीड़ितों को भेजा जाएगा।
hin_Deva hin_Deva hin_Deva hin_Deva